
Text rozhodnutia
Súd: Krajský súd Bratislava Spisová značka: 1CoKR/4/2018 Identifikačné číslo súdneho spisu: 1113209987 Dátum vydania rozhodnutia: 04. 06. 2019 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2019:1113209987.2 Opravné uznesenie Krajský súd v Bratislave, v senáte zloženom z predsedu senátu JUDr. Eugena Palášthyho a členov senátu JUDr. Lýdie Noskovičovej a JUDr. Moniky Školníkovej, v exekučnej veci žalobcu: BERTO Slovakia, a.s., so sídlom Hlavná 1, 900 66 Vysoká pri Morave, IČO: 35 955 571, zast.: JUDr. Róbert Fatura, advokát, s.r.o., Centrum 18/23, 017 01 Považská Bystrica, IČO: 46 528 644, proti žalovanému: Ing. Eduard Hyránek, PhD., so sídlom Púchovská 12, 831 06 Bratislava, správca úpadcu BERTO, s.r.o. v likvidácii, so sídlom Hanácka 3405/6, 821 04 Bratislava, IČO: 35 789 506, zast.: Advokátska kancelária RELEVANS s.r.o., Dvořákovo nábrežie 8A, 811 02 Bratislava, IČO: 47 232 471, o vylúčenie majetku zo súpisu konkurznej podstaty, na odvolanie žalovaného proti rozsudku Okresného súdu Bratislava I zo dňa 19.07.2017, pod č.k. 9Cbi/9/2013-562, takto r o z h o d o l : Odvolací súd opravuje záhlavie rozsudku Krajského súdu v Bratislave č.k. 1CoKR/4/2018-668 zo dňa 11.12.2018 v časti označenia právneho zástupcu žalobcu, ktorý v rozsudku absentuje a má byť uvedený nasledovne: „JUDr. Róbert Fatura, advokát, s.r.o., Centrum 18/23, 017 01 Považská Bystrica, IČO: 46 528 644.“ o d ô v o d n e n i e : 1. Podľa § 470 ods. 1 zákona č. 160/2015 Z.z. Civilného sporového poriadku (ďalej len „C.s.p.“), ak nie je ustanovené inak, platí tento zákon aj na konania začaté predo dňom nadobudnutia jeho účinnosti (01.07.2016). 2. Podľa § 224 C.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Podľa § 234 ods. 2 C.s.p., ak nie je ďalej ustanovené inak, použijú sa na uznesenie primerane ustanovenia o rozsudku. 4. Krajský súd v Bratislave rozsudkom č.k. 1CoKR/4/2018-688 zo dňa 11.12.2018 potvrdil rozsudok Okresného súdu Bratislava I č.k. 9Cbi/9/2013-562 zo dňa 19.07.2017 a žalobcovi priznal náhradu trov odvolacieho konania v plnom rozsahu. Na základe podania súdu prvej inštancie zo dňa 05.04.2019 tunajší súd zistil, že v predmetnom rozsudku odvolacieho súdu došlo k chybe, keď v záhlaví rozsudku odvolací súd neuviedol právneho zástupcu žalobcu: „JUDr. Róbert Fatura, advokát, s.r.o., Centrum 18/23, 017 01 Považská Bystrica, IČO: 46 528 644.“ 5. Vzhľadom na to, že pri písomnom vyhotovení rozsudku odvolacieho súdu došlo k chybe v písaní tým, že nebol uvedený právny zástupca žalobcu, odvolací súd túto zrejmú nesprávnosť opravil tak, ako je uvedené vo výroku tohto uznesenia. 6. Toto rozhodnutie bolo členmi senátu prijaté pomerom hlasov 3:0 (§ 393 ods. 2, veta druhá C.s.p.). Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP), v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodol v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť právneho zastúpenia advokátom dovolateľ nemá len v prípadoch vymedzených § 429 ods. 2 CSP. V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh), (§ 428 CSP). Nesplnenie náležitostí vyžadovaných v § 428 a § 429 CSP má za následok odmietnutie dovolania (§ 447 písm. d/, e/ CSP).

